Държавен вестник, бр. 95, 2023 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  95
че към момента GDLS нямат изграден такъв 
„Stryker“ център в Европа и смятат, че нашата 
страна може да бъде пионер в неговото из­
граждане. При евентуалното реализиране на 
такова индустриално сътрудничество в дъл­
госрочен план нашата индустрия ще развие 
пълни способности за ремонт и обслужване 
на цялата гама от машините Stryker, което 
от своя страна значително би облекчило 
поддръжката им и евентуално би довело до 
намаляване на разходите по време на жиз­
нения им цикъл. Отчитайки и факта, че към 
момента от фамилиите Stryker (в различни 
варианти/модификации) и LAV III (това е 
базовата машина, която в САЩ се предлага 
във вариант под името Stryker) има произ­
ведени над 4600 машини, предложението в 
дългосрочен план може да има значителни 
финансови и икономически ползи за Р Бълга­
рия от гледна точка на създаване на работни 
места, спестяване на средства за изпращане/
връщане на отделни машини за ремонт в 
САЩ и внедряване на български фирми във 
веригата за доставки на GDLS.
8206
РЕШЕНИЕ
за приемане на Процедурни правила за усло-
вията и реда за предлагане на кандидати за 
подуправител на Националната здравнооси-
гурителна каса, представянето и публичното 
оповестяване на документите и изслушването 
на кандидатите в Комисията по здраве­
опазването, както и процедурата за избор от 
Народното събрание
Народното събрание на основание чл. 86, 
ал. 1 от Конституцията на Република Бълга­
рия и чл. 90, ал. 9 от Правилника за органи­
зацията и дейността на Народното събрание 
във връзка с чл. 19, ал. 1, изречение първо от 
Закона за здравното осигуряване
Р Е Ш И :
Приема Процедурни правила за условията 
и реда за предлагане на кандидати за подупра­
вител на Националната здравноосигурителна 
каса, представянето и публичното оповестяване 
на документите и изслушването на кандидати­
те в Комисията по здравеопазването, както и 
процедурата за избор от Народното събрание:
I. Предлагане на кандидати за подупра-
вител на Националната здравноосигурителна 
каса
1. Предложения за кандидат за подупра­
вител на Националната здравноосигурителна 
каса могат да се правят от парламентарните 
групи. Предложенията се внасят в писмена 
форма чрез председателя на Народното съб­
рание до Комисията по здравеопазването в 
тридневен срок от приемането на тези проце­
дурни правила от Народното събрание.
2. Предложенията за кандидат за подупра­
вител на Националната здравноосигурителна 
каса се придружават с писмени мотиви, които 
аргументират добрата професионална репу­
тация на кандидата. Към предложенията се 
прилагат следните документи:
а) писмено съгласие на кандидата да бъде 
предложен за длъжността по образец съгласно 
приложение № 1 към решението;
б) подробна автобиография;
в) заверено от кандидата копие от диплома 
за придобито висше образование с образова­
телно-квалификационна степен „магистър“;
г) документи, удостоверяващи придобити 
допълнителни специализации и квалифика­
ции, ако има такива;
д) документи, удостоверяващи, че кан­
дидатът отговаря на изискването по чл. 19, 
ал. 3а, т. 2 от Закона за здравното осигуря­
ване за професионален опит в областта на 
управлението на здравеопазването, банковото, 
застрахователното или осигурителното дело;
е) декларация по образец съгласно при­
ложение № 2 към решението за наличие и 
отсъствие на обстоятелствата по чл. 21, ал. 1, 
т. 1 – 5 от Закона за здравното осигуряване;
ж) писмено съгласие на кандидата по чл. 27, 
ал. 2 от Закона за достъп и разкриване на до­
кументите и за обявяване на принадлежност на 
български граждани към Държавна сигурност 
и разузнавателните служби на Българската 
народна армия по образец съгласно прило­
жение № 3 към решението в два екземпляра 
в оригинал.
II. Публично оповестяване на документите
1. Предложенията по раздел I, т. 1 и до­
кументите по раздел I, т. 2 се публикуват на 
специализирания тематичен сайт на интернет 
страницата на Народното събрание в срок 
не по-късно от три дни преди изслушването.
2. Публикуването на предложенията и 
документите по т. 1 се извършва в съответ­
ствие с изискванията на Закона за защита на 
личните данни. Всички данни в документите 
на кандидатите за подуправител на Нацио­
налната здравноосигурителна каса, които са 
лични данни по смисъла на Закона за защита 
на личните данни, се заличават.
3. Юридически лица с нестопанска цел, 
регистрирани за осъществяване на обще­
ственополезна дейност, и професионални 
организации в срок не по-късно от три дни 
преди изслушването на кандидатите може да 
представят на Комисията по здравеопазва­
нето становища за предложените кандидати, 
включващи и въпроси, които да им бъдат 
поставени.
4. Средствата за масово осведомяване могат 
да изпращат в Комисията по здравеопазването 
въпроси към кандидатите, които да им бъдат 
поставени, в срок не по-късно от три дни 
преди изслушването на кандидатите.